ยุโรปอ่วม! ค่าเงิน “ยูโร” ร่วงต่ำสุดรอบ 20 ปี เท่า “ดอลลาร์”
ประวัติศาสตร์! ค่าเงิน “ยูโร” และ “ดอลลาร์” มีมูลค่าเท่ากัน หลังยูโรร่วงลงสู่ระดับต่ำสุดรอบ 20 ปี เซ่นวิกฤตพลังงานจากสงครามยูเครน-รัสเซีย
ประวัติศาสตร์! ค่าเงิน “ยูโร” และ “ดอลลาร์” มีมูลค่าเท่ากัน หลังยูโรร่วงลงสู่ระดับต่ำสุดรอบ 20 ปี เซ่นวิกฤตพลังงานจากสงครามยูเครน-รัสเซีย
12 ก.ค. 2565

ผู้สื่อข่าวรายงานว่า อัตราแลกเปลี่ยนค่าเงินยูโร กับ ค่าเงินดอลลาร์ มาอยู่ในระดับที่เท่ากัน ในรอบ 20 ปี
โดยสำนักข่าวรอยเตอร์ ระบุว่า ค่าเงิน ยูโร ร่วงลงสู่ระดับต่ำสุดในรอบ 20 ปี และมีมูลค่าเท่ากันหรือใกล้เคียงดอลลาร์สหรัฐเมื่อวันจันทร์ตามเวลาท้องถิ่น จากหลายปัจจัยกดดัน โดยเฉพาะวิกฤตพลังงานจากสงครามยูเครน-รัสเซียที่เกิดในยุโรป ขณะเดียวกันอัตราแลกเปลี่ยนของสหรัฐฯได้รับแรงหนุนจากความคาดหวังว่า ธนาคารกลางสหรัฐฯจะขึ้นอัตราดอกเบี้ยเร็วและมากกว่าประเทศอื่น ๆ